[{"text_idx": "#000002", "text": "Bildumak Kudeaketako laburrak Ikus-entzunezko argitalpenak"}, {"text_idx": "#000003", "text": "Nahitaez bete beharreko araudia Liburutegia"}, {"text_idx": "#000006", "text": "Aurreko apirilean Euskadiko Hirugarren Sektoreko Erakundeen Errolda martxan jartzen duen dekretua argitaratu zen. Errolda honek 6/2016 legean aurreikusitakoa garatzen du, Hirugarren Sektore Sozialaren finkapenean beste pausu bat da, eta sektorea osatzen duten erakundeen ezagutza eta publikotasuna laguntzen ditu."}, {"text_idx": "#000007", "text": "Maiatza eta ekainean Errolda dekretuari buruz jardunaldi informatibo batzuk izan ditugu (Bilbon, Gasteizen eta Donostian), non Eusko Jaurlaritzako Berdintasun, Justizia eta Gizarte Politiketako Sailaren Gizarte Zerbitzuen Zuzendaritzak erroldaren elementu nagusiak azaldu zituen eta bertan zeuden erakundeek azaldutako zalantzak erantzun ahal izan ziren. Kudeaketa Labur honen bitartez, eta partekatzeko asmoz, jardunaldietan aurkeztutakoa helarazten saiatuko gara."}, {"text_idx": "#000009", "text": "6/2016 Legeak adierazten duenez, Euskadiko hirugarren sektore soziala osatzen duten erakundeek honako ezaugarri hauek dituzte: legezko egitura eta nortasun juridikoa dute, eta beren figura juridikoari dagokion erregistroan inskribatuta daude; borondatezko ekintzakoak dira; irabazi-asmorik ez dute; pribatuak dira eta beren burua gobernatzen eta kudeatzen dute; egoitza Euskadin dute eta jarduera Euskadin gauzatzen dute; eta helburu nagusia dute sustatzea inklusio soziala, garapenerako lankidetza eta zaurtasun, bazterketa, ezberdintasun, babesgabetasun edo mendetasun egoeran dauden pertsona, familia, kolektibo edo komunitateen eskubideen erabilera efektiboa; horretarako, esku-hartze sozialeko jarduerak gauzatzen dituzte, eta halakotzat hartzen dira zerbitzu sozialak, enplegurako sarbidearen sustapena eta pertsona horien inklusio soziala bultzatzeko jomuga duen beste edozein jarduera, barruan sartuta esparru, politika eta sistemen elkarreragin-guneetan xede horrekin gauzatutakoak, esate baterako gune soziolaboralean, soziohabitazionalean, sozioedukatiboan, soziosanitarioan, soziojudizialean edo soziokulturalean, edo beste batzuetan."}, {"text_idx": "#000013", "text": "Bere bostgarren artikuluan legeak dio politika sozialen alorrean eskumena duen Eusko Jaurlaritzako sailak Euskadiko hirugarren sektore sozialeko erakundeen errolda publiko bat sortuko duela eta eguneratuta edukiko duela. Hiruga\u00adrren sektore sozialeko erakundeak errolda horretan inskribatu beharko dira euskal administrazio publikoekin lankidetzan aritzeko eta administrazio horiek bultzatzen dituzten sustapen-neurrietara irispidea izateko, neurri horien artean sartuta daudelarik diru-laguntza programak ere."}, {"text_idx": "#000016", "text": "Artikulua. Ekimen sozialeko erakundeak. Euskadiko hirugarren sektore sozialaren barneko ekimen sozialeko erakundeak dira, formalki eratuta egonik, eta berezko izaera juridikoa izanda, ondoren deskribatutako ezaugarriak dituzten ekimen sozialeko fundazioak, elkarteak, kooperatibak eta bestelako edozein erakunde:\na) Ekintza boluntariokoa: oinarri soziala boluntarioz, bazkidez, gobernu-organoetako kide diren pertsonez, edo erakundean boluntario gisa laguntzen duten bestelako pertsonez osatua duena, erabat edo partzialki.\nb) Gizarte zibilaren parte dena eta gizarte zibiletik eta gizarte zibilerako sortzen dena: euskal gizartetik sortzen da, eta hasiera beretik bai lurraldearekiko bai bere jardueraren jasotzaile diren pertsona, familia, talde, kolektibo eta komunitateekiko lotura eta konpromiso egonkorrari eusten dio, edo pertsona eta familia jasotzaileek zuzenean sortua da, eta pertsona-kolektibo zehaztuga\u00adbeei zuzenduta dago, eta ez pertsona jakin batzuei.\nc) Pribatua: instituzionalki Administraziotik bereizita eta autogobernuan oinarrituta dago, eta ira\u00adbazi-asmoa duten enpresek edo erakunde publikoek gehiengoz partizipatutako gobernu-organorik ezin du izan, aurreko artikuluan aurreikusitako kasuan izan ezik.\nd) Irabazi-asmorik gabekoa: mozkin ekonomikorik banatzeko jomuga ez du, eta dagokion figura juridikoa dela-eta, lor dezakeen edozein mozkin erakundearen misioan berriz inbertitzeko obliga\u00adzioa dauka edo, beste modu batean esanda, ezin ditu lortzen dituen mozkinak banatu."}, {"text_idx": "#000020", "text": "Elkarteak, fundazioak, gizarte-ekimeneko kooperatibak eta bestelako erakundeak, formalki eratuak eta nortasun juridiko propioarekin, egoitza eta jarduera Euskadin daukatenak, esku-hartze sozialeko jarduerak egiten dituztenak, eta Hirugarren Sektoreari buruzko Legearen 3. artikuluan jasotako ezaugarriak dituztenak."}, {"text_idx": "#000021", "text": "Ondoren aipatzen diren erakundeak, baldin eta esku-hartze sozialeko jarduerak egiten badi\u00adtuzte, Euskadiko hirugarren sektore sozialeko sareren baten barnean badaude eta sare horren jokabide-kodeak onartzen badituzte, eta Hirugarren Sektoreari buruzko Legearen 16. artikuluan jasotako betebeharrak betetzen badituzte:"}, {"text_idx": "#000029", "text": "-egoitza eta jardueraren parte nagusia Euska\u00addin dutenak, eta jarduera hori irabazi-asmorik gabekoa bada (goian adierazi den bezala)."}, {"text_idx": "#000035", "text": "2.- Nork egiten du eskaera elektronikoa"}, {"text_idx": "#000039", "text": "Eskaera elektronikoa egiterakoan erakundeak honako datuak emango ditu:"}, {"text_idx": "#000042", "text": "Aurreko b), c) eta d) ataletan azaldutako dokumentazioa ez da aurkeztu behar erakundea Euskal Autonomia Erkidegoko Administrazio Publikoaren menpe dagoen erregistro publiko baten inskribatuta dagoenean."}, {"text_idx": "#000044", "text": "Gaur egun interoperabilitatea ez dabilen arren, ba dago erakundeak inskribatuta daudeneko erregistroetako webguneetatik lor daitekeen dokumentazioa. Hala ere, Administrazioak dokumentazio hau lortzeko ahalmena erakundearen izaera juridikoaren arabera aldatzen da."}, {"text_idx": "#000047", "text": "Bai estatutuak, bai inskripzio zertifikatua eta gobernu organoa osatzen duten pertsonen nortasuna eskuragarri daude Euskal Autonomia Erkidegoko Elkarteen Erregistro Orokorraren webgunean (Elkarte erregistroaren bilatzailea \u2013 Administrazio Erregistroak \u2013 Euskadi.eus). Beraz, dokumentazio hau ez da aurkeztu behar."}, {"text_idx": "#000059", "text": "Pertsona ezberdin bati botereak eman ba zaizkio, ahalduntze idazkiak aurkeztu beharko dira. Era berean, pertsona hori Ahalduntze Erregistro Elektronikoan inskribatuta ba dago, inskripzio-egiaztagiri bat aurkeztu dezake."}, {"text_idx": "#000070", "text": "1- Onuradun izatea azken deialdian (2022 urteko deialdia) ebatzitako eta 271/2012, abenduaren 4ko Dekretuan aurreikusitako Euskal Autonomia Erkidegoko esku-hartze sozialaren eremuan hirugarren sektoreko jarduerak sustatzeko dirulaguntzak arautzen dituena."}, {"text_idx": "#000076", "text": "2.-Dokumentazioa zuzentzea. \u201cNire Karpeta\u201dren bidez gehitu beharko da, eskaera jaso den espedientetik. \u201cNire Karpeta\u201d Erroldaren webgunetik eskuratu daiteke, \u201cBeste tramite batzuk-Dokumentazioa Zuzentzea\u201d atalean."}, {"text_idx": "#000082", "text": "Erroldan inskribatuta egotea eskatuko da euskal administrazio publikoek egiten dituzten dirulaguntza deialdietan, 33/2023, martxoaren 7ko Dekretua, zeinekin Euskadiko Hirugarren Sektore Sozialeko Erakundeen errolda eratzen den (2023ko apirilak 28), indarrean sartu ondorengotik 6 hilabetetatik aurrera."}, {"text_idx": "#000085", "text": "Gizarte Zerbitzuetako Zuzendaritzaren asmoa da lege aldaketa egokiak egitea Euskadin egoitzarik ez, baina delegazioa eta jarduera duten erakundeek Erroldan inskribatu ahal daitezen."}, {"text_idx": "#000088", "text": "Datuak eguneratzea. Inskribatutako datuen eguneratze bat urtero egitea aurreikusten da (ziur aski posta elektroniko bidez mezu bat bidaliz inskribatutako erakundeei eguneratzea eskatuz), datuak aldatu ba dira erakundeak berak eguneratzea eskatzeko eskaera egoki ikusten duenean egin ahal duelarik."}, {"text_idx": "#000091", "text": "Bakoitzaren erakundeari buruzko zalantzarik izatekotan, Eusko Jaurlaritzan galdetu daiteke zuzenean mail bitartez: gizarte-zerbitzuak@euskadi.eus"}, {"text_idx": "#000097", "text": "Datu-babesera oinarrizko informazioa. Arduraduna: Arduraduna Fundacio\u0301n EDE-EDE Fundazioa da; Xedea: eskaerak eta kontsultak, eta komunikazioak bidaltzea ere bai; Legitimazioa: Interesdunen onespena; Hartzaileak: Datuak hirugarrenei (hartzaileei) lagatuko zaie, beharrezkoa bada, euren eskaerei eta kontsultei erantzuteko; baita ere, legeak agintzen dituen kasuetan; Eskubideak: Eskubidea iza, informatzen den eran, datual eskura izateko, zuzentzeko, ezabatzeko, aurkakotasuna azaltzeko, mugatzeko, lekualdatzeko eta baliogabetzeko; Informazio gehigarria: Datu-babeserako informazio zehatza kontsulta desakezu hurrengo loturan: Pribatasun politika"}]